Desa KEDA Bukit Kura

Latar belakang 
Desa KEDA merupakan penempatan yang diwujudkan oleh Lembaga Kemajuan Wilayah Kedah (KEDA) bermula dari tahun 1989 kepada penduduk Negeri Kedah yang termasuk dalam kategori Miskin Tegar. Terdapat 56 Desa KEDA di kawasan operasi KEDA yang dikategorikan kepada tiga jenis penempatan iaitu Program Perumahan Rakyat Termiskin (PPRT), Keselamatan dan Pembangunan (KESBAN) dan Kampung Tradisional.

Desa KEDA Bukit Kura merupakan salah satu penempatan yang dibangunkan di bawah Program Perumahan Rakyat Termiskin (PPRT) oleh Lembaga Kemajuan Wilayah Kedah (KEDA) pada tahun 1989. Pada tahun 1990, penempatan ini mula diduduki dengan bilangan rumah sebanyak 104 buah rumah dan memberi manfaat kepada 520 orang penduduk di Daerah Padang Terap.

 Sejarah Kampung 
Desa KEDA Bukit Kura terletak di kawasan tanah pamah. Menurut cerita orang tua-tua yang merupakan penduduk asal di situ, terdapat sebuah bukit berhampiran kampung yang berbentuk kura-kura. Nama Desa KEDA Bukit Kura diambil sempena nama bukit tersebut. Terdapat lambang kura-kura dipintu masuk ke Desa KEDA Bukit Kura.

 Info Desa 
Nama DesaDesa KEDA Bukit KuraMukimPeduDUN PeduParlimenPadang TerapDaerahPadang TerapNegeriKedah Darul Aman

 Geografi 
Desa KEDA Bukit Kura terletak di kawasan tanah pamah berbukit yang dikelilingi dengan pokok getah dan dusun buah-buahan.  Kedudukannya yang landai menyebabkan kawasan seluas 20.88ha terlibat dengan banjir ketika hujan lebat.

 Kepimpinan 
Desa-desa KEDA yang diwujudkan mempunyai Jawatankuasa Pasukan Perancang Pelaksana Projek (4P) dipilih melalui Mesyuarat Agung 4P yang diadakan 2 tahun sekali bagi merancang dan melaksanakan program atau aktiviti untuk pembangunan Desa KEDA ke arah melahirkan komuniti yang sejahtera. Pejabat KEDA Zon 2, Padang Terap yang diketuai oleh Pegawai Pembangunan Zon dan seorang penyelia merupakan wakil KEDA yang dipertanggunjawab untuk membangunkan Desa KEDA Bukit Kura. Penyelia kampung  akan berhubung dengan Jawatankuasa 4P yang akan membantu pelaksanaan program dan tugas-tugas lain yang diarahkan dari masa ke semasa. Jawatankuasa 4P terdiri daripada 15 ahli jawatankuasa iaitu Pengerusi, Timbalan Pengerusi, Setiausaha, Bendahari dan 11 Biro yang membantu KEDA melancarkan perjalanan program demi memastikan kesejahteraan penduduk.

 Senarai Ahli Jawatankuasa Desa KEDA Bukit Kura 
Senarai Ahli Jawatankuasa Desa KEDA Bukit Kura bagi sesi 2022/2024 adalah seperti berikut :

+ Jawatan PenyandangPengerusiMd Ramli bin KasaTimbalan PengerusiRohani binti AbdullahSetiausahaNor Amira binti ZakariyaBiro Kewangan/BendahariMat Asli bin WahabBiro PembangunanNazri bin AdnanBiro KeselamatanAbd Hamid bin YunusBiro EkonomiAbd Rahim bin Md HashimBiro Sosial dan KebudayaanSoberi bin WahabBiro Pendidikan dan InovasiNazri bin AdnanBiro Agama dan SivikAbd Rahman bin HusinBiro KebajikanKhalid bin HamidBiro Belia, Sukan & RekreasiMohd Azrin bin NazriBiro Teknologi MaklumatAbd Rahman bin HusinBiro Hal Ehwal WanitaNoramiza binti ZakariyaBiro Kesihatan, Alam Sekitar dan Keceriaan		Soberi bin Wahab

 Maklumat Penduduk 
Semua penduduk adalah berbangsa Melayu dan beragama Islam. Maklumat penduduk Desa KEDA Bukit Kura adalah seperti berikut: 

+ Perkara Bilangan (Orang)Jumlah Keseluruhan Penduduk668Jumlah Keluarga104Bilangan Penduduk Lelaki299Bilangan Penduduk Perempuan369

 Pendidikan 
Tahap pendidikan penduduk Desa KEDA Bukit Kura adalah seperti berikut:

+ Kelulusan Bilangan (orang)SPM2Sijil7Diploma3Jumlah12

 Pendapatan Kasar Isi Rumah 
Penduduk Desa KEDA Bukit Kura dikategorikan sebagai Penduduk Luar Bandar Semenanjung Malaysia yang berpendapatan rendah. Penduduk yang berpendapatan  di antara RM531.00-RM790.00 seramai 20 orang manakala di antara RM791.00-RM1,319.00 seramai 13 orang. Penduduk yang mempunyai pendapatan lebih daripada RM1,319.00 seramai 137 orang. Rata-rata penduduk merupakan golongan B40 yang berpendapatan rendah.

+ Purata Pendapatan(RM) Bilangan Penduduk (orang)RM531.00 - RM790.0020RM791.00 – RM1,319.0013>RM1,319.00137

 Kegunaan Tanah 
Secara keseluruhannya, pembangunan tanah untuk Desa KEDA Bukit Kura ialah sebanyak 20.1545ha yang merangkumi kawasan surau/dewan 2229m², tapak kediaman 4.4505ha, bangunan kedai 1226m², pertanian 22.345ek, tanah untuk pembangunan akan datang seluas 6940m² dan kawasan lapang (padang bola) seluas 10841m².

 Hak Milik Penduduk 
Bilangan kenderaan yang dimiliki penduduk seperti berikut:

+ Jenis Kenderaan Bilangan(unit)Kereta104Motorsikal416Lori3

 Kemudahan Asas 
Dari segi infrastruktur, jalan kampung berturap sedia ada 7km, lampu jalan 10 unit dan jambatan 1 buah. Bekalan air terawat dalam kategori Sistem Bekalan Air Awam merangkumi semua rumah iaitu 104 buah rumah. Bekalan elektrik dalam kategori grid sedia ada digunakan oleh semua rumah kediaman . Sistem pembentungan menggunakan Tandas Sanitasi yang dilengkapi dengan rumah tandas dan slab, paip penyambung outlet, tangki najis/ septik dan bekalan air.

Dari segi capaian/ akses liputan, talian internet ada pada tahap kepuasan kurang baik. Telefon bimbit ada dan tahap kepuasan baik manakala siaran televisyen dan radio ada dan tahap kepuasan baik.

Dari segi infra, Desa KEDA Bukit Kura dilengkapi surau/dewan 1 buah, bilik gerakan 1 buah dan padang bola 1 buah.

 Golongan Khas 
Golongan Orang Kurang Upaya (OKU) dan Golongan Khas di Desa KEDA Bukit Kura adalah seperti berikut:

+ Perkara Bilangan (orang)OKU Umur 18 tahun dan ke atas3 (L)Bapa Tunggal6Ibu Tunggal20Anak Yatim5 (L), 2 (P)